Tere! Sid Roth siin.
Tere tulemast minu maailma, kus kõik on loomulikult üleloomulik!
Üks inimene nägi, kuidas ingel kirjutas mu tänase külalise laubale
järgmised sõnad:
"Vägi üle vähi, vägi üle südameprobleemide."
Nii on ta ka viimased 60 aastat seda väge välja elanud.
Kas on olemas üleloomulik, meile tundmatu maailm?
Kas on elu pärast surma?
Kas on varjatud pimeduse jõude,
mis üritavad blokeerida Jumala õnnistusi su elus?
Kas inglid on olemas, kaitstes meid üleloomulikult?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sid'iga vaatamaks saadet: "See on üleloomulik!“
See on fenomenaalne.
Dr Bill Hamon on üle 60 aasta
aktiveerinud ja koolitanud üle 500 000 inimese
prohvetlikus teenistuses.
Ta on tuntud kui prohvetluse isa.
See tarkus ja ilmutus, mida ta endas kannab,
on ülimalt oluline ja elumuutev.
Jumal nimetab seda Issaskari võidmiseks.
Raske uskuda,
aga ütlesid kord noore teismelisena enda kohta,
et oled üdini ameeriklasest pagan.
Ometi see muutus, kui olid 16-aastane.
Mis juhtus?
Üks naine tuli Oklahoma City'st meie väikesesse kogukonda,
kus polnud elektrit ega midagi.
Ta kuulutas seal 3 nädalat
ja ma sain päästetud ning täidetud Püha Vaimuga.
Olin enne seda täielik pagan, teadmata isegi, mis asi Piibel on.
Mu isa ainsaks usundiks oli: "Töö, töö ja veelkord töö!"
Meil oli suur talu, kus kasvatasime puuvilla ja maisi.
Kuid Jumal päästis mu ja täitis mind Püha Vaimuga,
nii et olen sellest ajast saati rääkinud keeltes ja kiitnud Jumalat.
See on väga põnev,
kuidas hakkasid tegutsema imedes ja tunnustähtedes.
Ingel kirjutas midagi su otsaesisele? - Jaa.
Räägi lähemalt.
Meil oli Püha Vaimu kool käimas, kus ülistasime Jumalat.
Seda tehes nägin korraga vaimus oma otsa ees tähti,
kuhu Jumal kirjutas:
"Vägi üle südameprobleemide ja vähi."
Selle üle mediteerides tuli üks mees mu juurde ja ütles:
"Nägin, kuidas ingel kirjutas su otsaesisele:
"Vägi üle südameprobleemide ja vähi."
Kuu aega hiljem jagasin seda lugu kuskil
ja üks naine tuli mu juurde, kel oli aastaid vähk olnud.
Ta oli sellest paranenud, aga see tuli tagasi jälle.
Palvetasin ta eest ja ajasin deemoni välja,
mispeale naine kukkus pikali.
Kuulen temast iga 5-10 aasta järel
ja ta on endiselt vähivaba.
Räägi sellest mehest, kellele oli jäänud vaid 6 kuud elada.
Paljud tervenemised sünnivad siis, kui prohveteerin inimeste üle.
Tegin seda ka tookord,
kuuldes Jumalalt ühele mehele sõnumit:
"Ma tervendan su su vereprobleemist
ja su vereringe taastub."
Ma ei tundnud seda meest ega see mees ka mind.
Jumal aga ütles: "Ma tervendan su ja laiendan su elu mõju."
Mees kukkus pea tunniks põrandale pikali,
öeldes hiljem, et otsekui veejoad uhusid temast läbi.
Teda ei saanud ta olukorra tõttu' opereerida,
kuid Jumal tervendas ta
ja 6 kuud hiljem oli ta tagasi kirikus ning teenimistöös.
See kõik juhtus 1984. aastal ja ta tegutseb tänaseni.
Bill teeb seda, mida Piibel käsib meil teha -
mittejuudist usklik tekitamas juutides armukadedust.
Bill, sa muudad mu siin väga kadedaks.
Kuidas teile meeldiks,
kui ingel te otsaette midagi sellist kirjutaks?
Mul on samas oma lemmikingel, sest ta on juudirahva ingel.
Tema nimi on Miikael.
Pange nüüd tähele - Bill kohtus Miikaeliga.
Räägi sellest lühidalt.
Mul on 68-aastase teenimistöö jooksul
olnud vaid mõned üksikud sellised kogemused.
Iga 7-8 aasta tagant umbes üks,
mitte igapäevaselt nagu osade inimeste puhul.
Nägin kui neljatasandilist nägemust,
kus Jeesus tuli mu juurde ja juhtis mind ühele rajale.
Ja siis korraga nägin kui ühe suure sõdalase kuju,
kelle kohta Jeesus ütles:
"Bill Hamon, see on kindral Miikael - minu inglivägede pealik."
Ja siis Ta ütles: "Kindral Miikael, siin on Bill Hamon -
üks minu järgijate peakindrale."
Cindy Jacobs oli vaid veidi enne seda
prohveteerinud mulle,
et Jumal teeb minust oma armees 5 tärni kindrali.
Istusime siis maha ja vestlesime.
Nägin seda kõike kui eemalt,
kuidas arutasime, kuidas võita seda lõpuaegade sõda,
kuidas tuua jumalariiki maa peale,
kuidas põhjustada Jeesuse teist tulekut.
Nii algatasin ühise vaimse sõjapidamise.
Olen külastanud üle 30 rahva,
et kutsuda neid üles vaimsele sõjapidamisele,
et näha erinevaid muutusi tulemas esile.
Nii püüan tõsta üles üht vaimulikku armeed,
kuigi mu põhiteenistus viimased 60 aastat
on olnud prohvetlik teenimine.
Viimased 15 aastat
olen peamiselt tegelenud Jumala sõjaväe üles tõstmisega,
õpetades usklikke pidama ühist lahingut.
Rääkisin hiljuti Chuck Pierce'ga,
kes ütles, et vana palveviis ei toimi enam tänasel päeval,
vaid me peame tõusma uuele sõjapidamise tasemele.
Nii koolitamegi usklikke välja,
et tegutseda tunnetuse- ja tarkusesõna põhjal,
eristada vaime, palvetada ja nõustuda palves
ning tõstes usuhüüu,
mis on hingevaenlase leeri jaoks kui aatompomm,
lastes selle õhku.
Oleksid sa eales, oma metsikumateski unistustes,
kujutanud tulise noore kristlasena ette,
et varustad üks päev 500 000 inimest
liikuma prohvetlikus võidmises?
Olen ikka veel noor - kõigest 87-aastane.
Kõik on suhteline.
Moosesega võrreldes oled ikka kohe täitsa noor mees.
Mooses oli 80, kui alles alustas oma teenistusega,
nii et sellega võrreldes on Bill alles 7 aastat olnud teenistuses
Olin juba 19-aastaselt ühe väikese koguduse pastor,
elades üle ja läbi kõikvõimalikke olukordi.
Ttulin just piiblikoolist ja olin tuld täis,
soovides olla nagu Oral Roberts, William Brennan ja paljud teisedki,
saades kõik kokku Bill Hamonis.
Jumal aga läkitas mu 6 aastaks mingisse väikesesse kogudusse,
et teha minust keegi, enne, kui anda mulle mu teenistus.
Ma abiellusin ja me saime kolm last.
Samas teadsin,
et Jumal on kutsunud mind kindla eesmärgi jaoks.
Piiblikoolis olles sain prohvetliku sõna,
mille kaudu Jumal ütles,
et Ta on hoidnud mind oma kindla eesmärgi jaoks.
Kuid ma ei teadnud 30 aastat, mis see eesmärk on,
kuniks Jumal näitas seda mulle 1983. aastal.
Ta kutsus mind üles kasvatama prohveteid ja apostleid.
Nii toimus ka me 1988. a. konverentsil oktoobris
üks prohvetlik liikumine.
Ta kutsus mind tõstma esile prohveteid,
kes sillutavad teed
ja valmistavad inimesi ette Jeesuse tulekuks.
Nõnda nagu Ristija Johannes täitis Malaki 3:23-24 ettekuulutust.
Seal on juttu ühest prohvetist, kes sillutab teed Issanda tulekuks.
Täna peavad selle töö tegema ära terve punt prohveteid,
et sillutada teed Jeesuse tagasitulekuks.
Jumal ütles, et oled taastootjate taastootja.
Mida Ta sellega mõtles?
Kohtasin 1984. aastal üht vana prohvetit, kes oli 64-aastane.
Ma ise olin 48-aastane.
Kuid ta prohveteeris mulle ja ütles: "Vend Hamon, Jumal näitab mulle,
et 5 aasta pärast saab te paigas toimuma Jumala liikumine,
mis kandub edasi üle maailma."
See oli 1984. aastal
ja 1988. aastal tärkas meil prohvetlik liikumine,
mis ühes oma koolitamistega ongi levinud nüüd üle maailma.
Ta ütles ka: "Jumal annab sulle erilise võidmise,
et olla taastootjate taastootja, et taastoota taastootjaid."
Mõeldes oma üle ilma reisimistele,
siis me olime ainsad, kel oli tõsine väljakutse taastoota.
Hakkasime õpetama ja treenima inimesi,
kirjutasin prohvetlusest mitmeid raamatuid ja käsiraamatuid.
Kõik need noored,
keda 40 aastat tagasi õpetasin-treenisin,
on täna ülemaailmselt tegutsevad prohvetid ja jumalasulased,
tehes Jumalale suuri asju.
Nii et taastootmine on see eriline võidmine,
mille Jumal on mulle andnud.
See on kui Issaskari poegade võidmine.
Muide, pean tõdema,
et see on miski, mida tahaksin täpsemalt mõista.
Kes need Issaskari pojad olid ja mida nad tegid?
1 Ajaraamatus 12:33 on välja toodud kõik suguharud
ja sõdalaste arv,
kes läksid Taavetit Iisraeli kuningaks tegema.
Seal on öeldud, et Issaskari pojad mõistsid aega
ja teadsid, mida Iisrael peab tegema,
et täita Jumala plaani.
See on olnud ka minu eriline võidmine.
Mu esimene raamat puudutab koguduse taastamise teemat
ja järgmised kolm raamatut prohvetlikku liikumist.
Seejärel apostellikku liikumist ja Jumala järgijate liikumist.
Nüüd aga oleme sisenemas kolmandasse reformatsiooni
ja mu peamine õpetus ning treening keskenduvad sellele,
et inimesed valmistuks viima täide kõike,
mille Jumal on meile
selle kolmanda reformatsiooni jaoks valmis pannud.
Dr Bill, Jumal on andnud sulle ilmutusi ilmutuste järel
reformatsioonide kohta.
Mida sõna "reformatsioon" üldse tähendab?
Reformatsioon kätkeb endas
taastamis-teenistust, värskendusi, ärkamisi ja äratusi nende keskel.
Tundub, et Jumal on valinud kolm reformatsiooni,
et viia täide oma plaan maa peal oleva koguduse suhtes.
- Mis need kolm on?
Esimene reformatsioon oli koguduse sünd selle maailma keskel
ja selle mõju levik üle maailma, milleks kulus 500 aastat.
Teine reformatsioon algas 1517. a.
kui Jumal hakkas taastama koguduse keskel kõike,
mis oli sealt 1000 aasta jooksul kaduma läinud.
Meil on olnud 9 taastamisliikumist.
Alates reformatsiooni liikumisest 16. sajandil,
kuni Jumala pühade liikumiseni välja 2007. aastal.
See kõik viis koguduse tagasi nende tõdede ja teenistuste juurde,
mis kehtisid esimese reformatsiooni ajal.
Jeesus ütles, et see on see, kuidas Ta ehitab oma kogudust.
Ta ei öelnud: "Pidage vastu, kuniks ma tulen!",
vaid Ta ehitab oma kogudust,
mis on siin maa peal kindla eesmärgiga.
Jumal on taastanud oma koguduse.
2008. aastal algas kolmas ja viimane koguduse reformatsioon,
mille käigus taastada kõik teise reformatsiooni tõed
ja demonstreerida jumalariiki.
Seda läbi iga uskliku, kes peaks jõudma sellisele tasemele,
et ta peegeldab Jumala üleloomulikkust
Selles liikumises hakkab iga usklik tegutsema üleloomulikus sfääris
ja meist kõigist saavad täisusklikud.
Siis pole enam küsimus "staar-kõnelejates". - Ei.
Küsimus on inimestes, kelle sees elab Superstaar - Messias.
Ja teie saate peegeldama Teda ja Tema kuningriiki.
Kirjeldad seda viimast reformatsiooni, millesse oleme juba sisenenud,
kui uut algust ja uude ajajärku sisenemist.
Miks sa nii ütled?
Iga reformatsioon muudab Jumala eesmärkide vana korda.
Võib öelda, et on kolm korda või kolm reformatsiooni.
Esimene neist oli koguduse sünd ja selle levik maailma otsani.
Seejärel aga kaotasime ajapikku Uue Testamendi tõed
ja elu poolt kingitud kogemused.
Nii oli teise reformatsiooni ülesanne tuua see kõik tagasi kogudusse,
sest kogudus vajas ja pidi täitma oma eesmärki.
Selleks oligi vaja see kõik taastada.
Jah, inimesed ütlevad, et Jeesus tuleb iga hetk tagasi,
aga Apostlite teod 3:21 ütleb, et Ta ei saa tulla tagasi iga hetk,
vaid Teda hoitakse taevastes seni,
kuni kõik asjad, millest Jumal on oma prohvetite kaudu rääkinud,
saavad taastatud.
Inimesed ütlevad: "Oo, ma tean, millal Jeesus tagasi tuleb."
Jah, Ta tuleb siis, kui kõik Piibli prohvetlikud ettekuulutused
saavad täidetud.
Kuniks Ta aga pole tulnud,
tuleb meil vaimses mõttes veelgi enam teha ja täide saata
ja Jumal tõstab selleks esile oma armee.
Nii saab kolmas reformatsioon
olema kõige fanaatilisem ja radikaalsem Jumala liikumine,
mida eales nähtud.
See saab olema võimas ja tuld täis.
Saatan pole eales kohanud sellist põlvkonda,
mis on esile tõusmas.
Olin pühapäeval Phoenixis ühel jumalateenistusel,
kus noored olid nii tuld täis ja aktiivsed Jumalas.
Juhtisin neid 30 minutit ühises vaimses sõjapidamises
ja deemonid panid plehku, kus see ja teine.
Saatan, ole valvel!
Milline aga see uus ajastu päriselt välja nägema hakkab?
Ja mida see isiklikult teie jaoks tähendab?
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest su elu jaoks.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada,
millal sa igapäevaselt palvetad.
Kasutada meie ülemaailmse palvekogukonna hüvesid
jagades seal oma palvesoove teistega.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt selles üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse
Ütled, et igaüks meist saab aktiveeritud üleloomulikkuses.
Igaüks? Ka iga me vaataja?
Igaüks?
Iga usklik.
Iga usklik?
Markuse evangeeliumis on öeldud, et imed ja tunnustähed järgivad neid...
Kuid tavausklik isegi ei tea, mis need üleloomulikud nähud on!
Ei teagi, kuid seetõttu me neid kõige üleloomuliku osas koolitamegi.
Olen õpetanud, koolitanud ja aktiveerinud inimesi 40 aastat,
et nad kuuleks Jumala häält ja peegeldaks Jumala väge.
Meil kõigil on eesõigus
tervendada haigeid ja ajada välja deemoneid.
Olen ikka küsinud inimestelt,
kui paljusid nad on tervendanud või kui palju deemoneid välja ajanud?
Jumal tõstab esile neid, kes julgevad uskuda,
et nad on need, kelle Jumal väidab neid olevat;
et nad suudavad seda, mida Jumal ütleb, et nad suudavad
ja saavutavad kõik, mida Jumal tahab.
See on tulekul, see on tulekul.
Kas me tõesti saame midagi muuta? - Absoluutselt!
Kõige selle keskel, mis maailmas toimub?
Kohe kindlasti.
Jumal on delegeerinud meile oma meelevalla
kõige üle, mis maa peal toimub.
Me vaatajad võivad nüüd mõelda: "Issand, alusta minust.
Mida ma saaks teha?"
Mida nad saaks teha?
Esmalt otsus surra iseendale ja saada elavaks Kristus.
Olla kõik see, kelle Jumal tahab teid olevat.
Oluline on ka treenida ja varustada end,
et aktiveerida oma vaimuannid ja oma vaimne meelevald.
Paljud käivad kirikus 40 aastat ega muutu kunagi,
tehes ühte ja sama asja ikka ühel ja samal moel.
Samas kui me peaks käima aust ausse ja usust usku,
peegeldades Jumalat igal võimalikul moel.
Iga Jumala laps peaks tervendama haigeid
ja ajama välja kurje vaime,
kuid nad ei tea, kuidas, sest neid pole õpetatud.
Pole õpetatud korralikult tunnistama ega palvetama,
samas kui igaüks vajaks sellist väljaõpet.
Mu sõbrad ei uskunud,
et suudan õpetada inimesi olema prohvetlikud.
Ütlesin, et kui ma seda ei tee, saab nende seis olema nutune.
Me peame aktiveerima inimesi.
Olen suutnud aktiveerida nii väikesi kui vanu
nende prohvetlikus annis.
Sõltumata, kui vana keegi on,
kirjelda palun täpselt,
millised need lõpuaja reformatsiooni usklikud
hakkavad välja nägema?
Maali meile üks pilt neist.
Nende sarnaseid usklikke pole varem kunagi nähtud
ega saa ka olema peale neid.
Nad on kõige fanaatilisemad, radikaalsemad
Jeesust armastavad, saatanat vihkavad inimesed
täis usku ja jumalakartust.
Nad on nii tulised Jumalas,
et saatan ei talu seda ega suuda neid ka peatada.
Sest Jeesus on nende Kuningas ja Issand
ja nad viivad täide kõik Piibli tõotused,
et Jeesus saaks tulla tagasi.
Ta tahab tulla tagasi - on tahtnud viimased 2000 aastat,
kuid Teda hoitakse veel taevastes tagasi.
Kuid see põlvkond saab saavutama ja täitma kõik asjad,
tuues tagasi kuningate Kuninga ja isandate Issanda.
Ärge laske millelgi - ei saatanal, inimestel, oma lihalikul loomusel
takistada ja peatada teid
olemaks Jumala käepikendus sellel lõpuajal.
Te tasu taevas saab sõltuma sellest, kui palju töötate Jeesuse heaks,
täites Tema 3'nda reformatsiooni eesmärke.
Kogudust on valmistatud ette 2000 aastat
ja me saame nägema
suurimat Jumala au ja imesid-tunnustähti,
mida eales nähtud.
Hoidke väga koguduse ja Jumala rahva ligi
ning täitke Tema tahet!
Mida sa silmas pead, kui ütled, et vajame Kaalebi suhtumist?
Olen saanud mitmeid prohveteeringuid,
et Jumal annab mulle Kaalebi võidmise.
Kui ma sain 85-aastaseks (olles täna juba 87),
ütlesin nõnda nagu Kaaleb ja Joosua:
"Me oleme enam kui võimelised.
Jah, see olukord on võimatu ja naeruväärne
ja inimlikult üldse mitte tehtav,
kuid Jumal ütles, et saame hakkama, nii et me saame ja seda ka teeme."
Neil oli suhtumine "Oleme enam kui võimelised!"
Nii tõstabki Jumal esile enam kui võimelised inimesed,
kes on valmis tegema erinevaid Jeesuse tegusid.
Kaasaja jutlustajad ja surnud religiooni kuulutajad
ei saa hoida neid tagasi,
sest nad tõusevad vaimus ja peegeldavad jumalariiki.
Püha Vaim hakkab liikuma.
Me oleme valmis äratuseks,
mis on Jumala suveräänne liikumine üle kogu maailma,
tuues kaasa patutunnetuse ja Jumala äratundmise.
Meil on varem olnud kolm sellist äratust,
kus rahvast tabas patutunnetus ja meeleparandus.
Kuid eesootav äratus saab kui tulvaveena uhuma üle maa.
Jumal toob inimesed patutunnetusele
ja Ta ilmutab oma au viisidel, mille sarnast me pole kunagi näinud.
Jumal ütles Jesajale: "Vaata, ma teen uut!"
Midagi sellist, mida pole eales varem nähtud;
mis kõik on täiesti uus.
Jumal ei taasta midagi vana, vaid teeb midagi täiesti uut,
et viia täide oma eesmärgid.
Jumalal on lõpuaegadel oma põlvkond inimesi,
kes on küpsed Kristuses ja teenistuses,
et Jumal saaks neid kasutada
ja nad täidaks oma lõpuaegade kutset.
Kas kõik tõelised usklikud, kes on täiega pühendunud Jeesusele,
saavad toimima kõigis üheksas vaimuannis?
Saavad, kuid võtmesõna on,
et nad on täiega pühendunud Jeesusele.
Ükskõiksed, leiged, ja külmad kristlased ei tee just palju.
Kuid need, kes on janused ja näljased Jumala järele...
Ma olen täna 87-aastane ja mul on veel 100'ni 13 aastat minna,
nii et reisin, prohveteerin ja jutlustan endiselt,
sest tahan näha Jumalat tegutsemas.
Kes iganes igatseb ja on pühendunud Jumalale,
saab ka olema "üks nende seast".
Kas te just ütlesite, et tahate olla üks nende seast?
Siis tuleb olla kindel, et ikka olete üks nende seast.
Korrake minu järel järgnevat palvet:
Kallis Jumal,
tahan olla üks neist inimestest,
keda dr Bill Hamon on kirjeldanud.
Usun,
et Sa surid mu pattude eest
ja Su veri on pesnud mind neist puhtaks.
Ma olen nüüd puhas
ja kuna ma olen puhas,
siis Jeesus - tule ja ela mu sees.
Teen Sinust oma Päästja
ja ka oma Issanda.
Tahan tunda Sind
ja täita oma elu eesmärki.
Tahan, et mu elus täituks iga sõna, mis on kirja pandud Su eluraamatus.
Väljaspool me päikesesüsteemi
on viimase 20 aasta jooksul avastatud üle 1000 planeedi.
Ainuüksi Linnutees on vähemalt 100 miljardit tähte
ja vähemalt 100 miljardit galaktikat vaadeldavas universumis.
Taevas on rohkem tähti kui liiva kõigis maailma randades.
Igas sekundis sünnib kuni 4800 uut tähte.
Inimese ajus on keskmiselt 86 miljardit neuronit.
Kui kogu inimese DNA üheks sirgeks tõmmata,
oleks selle pikkuseks pea 55 miljonit km,
mis ulatuks Pluutoni edasi-tagasi kuus korda.
Kiirusega, millega vererakud tavalises inimkehas liiguvad,
saaks maakerale 2,5 korda tiiru peale teha.
Ajust ja ajju liikuvad närviimpulsid liiguvad kiirusega 400 km/h,
mis on kiirem kui vormelauto liikumine.
Kui inimaju oleks arvuti,
suudaks see teha 38 000 triljon operatsiooni sekundis.
Tegu on maailma võimsaima superarvutiga,
millest me kasutame vaid üliväikest osa.
Kas kogu see loodu on vaid juhuslik kokkusattumus?
Või on kogu universum loodud kindla plaani järgi?
Kas on olemas Looja, kellel on plaan ka sinu jaoks?
Pakume sulle üht sisukat raamatut,
mis vastab nii neile kui paljudele teistelegi küsimustele.
Saad selle endale tasuta alla laadida,
külastades ekraanil nähtavat kodulehekülge.
Järgmises saates...
Olete te igatsenud kogeda Jumala au?
Kogemust taeva ja maa kokku saamisest
ja Jumala imelisusest?
Mina olen Hrvoje Sirovina
ja kutsun teid vaatama me järgmist saadet.
Jumal kutsub teid kogema midagi uut Tema aus.
Olete valmis selleks? Siis liituge meiega.
Tõlge: Anne-Ly Raukas